
       Nr. 35186/12.10.2026
[bookmark: _lo1dgo7s1ifp]


REFERAT DE APROBARE

[bookmark: _Hlk134698331][bookmark: _Hlk134787647][bookmark: _Hlk163657295][bookmark: _Hlk163740041]la proiectul de hotărâre privind aprobarea tarifelor de călătorie pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj, valabil până la 31.12.2028

	Secțiunea 1 - Motivul adoptării actului administrativ: 

	1. Descrierea situației actuale:
În conformitate cu dispoziţiile Legii serviciilor de transport public local nr. 92/2007, cu modificările şi completările ulterioare, Consiliul Judeţean Cluj a aprobat, prin Hotărârea nr. 149/2021, Programul de transport public de persoane prin curse regulate în trafic judeţean, în baza căruia se va desfăşura serviciul public de transport de persoane prin curse regulate pe traseele judeţene, după data de 1 ianuarie 2023, numit în continuare Programul judeţean de transport, care cuprinde în prezent un număr de 147 trasee.
La nivelul UAT Județul Cluj a fost finalizată procedura de delegare a gestiunii serviciului public de transport județean prin curse regulate, în conformitate cu prevederile Legii nr. 99/2016 privind achizițiile sectoriale, cu modificările şi completările ulterioare, printr-o procedură de atribuire competitivă, transparentă și echitabilă, prevăzută de Regulamentul (CE) nr.1370/2007 și de legislația în domeniul achizițiilor sectoriale.
Ca urmare, UAT Județul Cluj a încheiat Contractele de achiziție publică având ca obiect ”Delegarea serviciului de transport public județean de persoane la nivelul județului Cluj” cu operatorul ASOCIEREA: FELDIBERC TRANS S.R.L., AUTO TRUST CORPORATION S.R.L, MAREXVAL TRANS S.R.L și LIVIO DARIO S.R.L, desemnat câștigător în urma evaluării ofertelor depuse la procedura mai sus menționată, pentru Loturile: 4, 5, 10, 14, 15, 17, 18, 19, 28, 34, 37, 40, 45, 46, 48, 49, 50, 54, 63, 64, 65, 66, 67 și 68.
În cadrul procedurii de atribuire a serviciilor de transport public județean de persoane prin curse regulate, operatorul de transport a declarat, în cadrul ofertei depuse că deține mijloacele de transport aferente loturilor pentru care și-a asumat prestarea serviciului.
Întrucât, până la data prezentei, operatorul nu a prezentat, în cadrul verificărilor efectuate, mijloacele de transport corespunzătoare,  numai pentru o parte dintre loturile atribuite, au fost eliberate licențele de traseu numai pentru traseele aferente acestor loturi.
În aceste condiții, propunerea de aprobare a tarifelor de călătorie vizează exclusiv traseele pentru care au fost îndeplinite condițiile necesare desfășurării serviciului de transport și au fost emise licențele de traseu, respectiv Loturile: 19, 37, 54, 63 și 64,  urmând ca tarifele aferente celorlalte loturi atribuite să fie supuse aprobării ulterior, după îndeplinirea condițiilor necesare și eliberarea licențelor de traseu. 
Pentru efectuarea serviciului, operatorul de transport rutier percepe de la persoanele transportate un tarif de transport pe bază de legitimaţii de călătorie individuale, eliberate anticipat.
Nivelul tarifelor aplicate de către operatorii de transport pentru efectuarea serviciului public de transport local de persoane prin curse regulate a constituit criteriu de acordare a contractului de delegare a gestiunii serviciului respectiv. 

	0. Cerinţe care reclamă necesitatea actului administrativ: 
În conformitate cu articolul 17 alin.(1) lit m) din Legea serviciilor publice de transport persoane în unităţile administrativ-teritoriale nr. 92/2007, 
”(1) Consiliile locale, consiliile judeţene şi Consiliul General al Municipiului Bucureşti au următoarele atribuţii (…..) m) stabilirea, ajustarea şi modificarea tarifelor de călătorie pentru serviciul public de transport local şi judeţean de persoane, cu respectarea prevederilor legale privind modalitatea de gestionare a serviciului”.
In același sens, conform prevederilor art.8 alin. (3) lit. k) din Legea serviciilor comunitare de utilități publice nr. 51/2006, cu modificările şi completările ulterioare:
”(3) În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu (…) k) aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente.”
Modul de calcul privind stabilirea tarifelor pentru serviciile de transport public local şi judeţean de persoane este prevăzut de Normele-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, aprobate prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 272/2007, cu modificările și completările ulterioare.
Conform prevederilor art. 27^1 din actul normativ menţionat, 
”Articolul 27^1
(1) Tarifele de călătorie pentru serviciile publice de transport judeţean de persoane efectuat cu autobuze prin curse regulate se stabilesc, prin calcul, de către consiliile judeţene în baza tarifului mediu pe km/loc ofertat de către operatorul de transport rutier desemnat câştigător al procedurii competitive desfăşurate în conformitate cu prevederile Legii nr. 99/2016 privind achiziţiile sectoriale, cu modificările şi completările ulterioare.
(2) Pe traseul judeţean sau, după caz, pe grupa de trasee judeţene operatorii de transport rutier vor aplica mai multe tarife de călătorie stabilite de către consiliile judeţene în funcţie de nivelul tarifului mediu pe km/loc aferent tranşei de distanţă sau, după caz, zonei kilometrice respective.
(3) Tarifele de călătorie se stabilesc pe distanţele dintre staţiile publice în care are loc îmbarcarea/debarcarea călătorilor, conform traseelor din programul de transport judeţean, pe parcursul dus şi întors al autobuzelor.”
Așadar, fundamentarea tarifelor s-a realizat în cadrul Procedurii de atribuire, prin licitația competitivă având ca obiect ”Delegarea serviciului de transport public județean de persoane la nivelul județului Cluj.”  

	1.2.	Cerinţe care reclamă oportunitatea actului administrativ:

	Prin aprobarea Proiectului de hotărâre privind aprobarea tarifelor de călătorie, pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj, valabil până la 31.12.2028 se aprobă tarifelor de călătorie pentru traseele aferente grupelor menționate, asigurându-se funcționarea în condiții optime a serviciului de transport public județean de persoane prin curse regulate în județul Cluj. 

	1. Schimbari preconizate: 

	Principalele elemente care stau la baza aprobării tarifelor de călătorie pentru serviciul de transport public de persoane prin curse regulate în trafic judeţean, în Județul Cluj vizează stabilirea și aplicarea tarifelor de călătorie care vor fi practicate de către operatorul de transport rutier declarat câștigător în cadrul Procedurii de atribuire derulată pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj

	Secțiunea a 2-a - Impactul socio-economic: 

	Asigurarea executării unui serviciu public de transport public suportabil în ceea ce priveşte tariful de transport

	Secțiunea a 3-a - Impactul financiar asupra bugetului judeţului pe termen scurt(an curent)/lung: 

	Nu este cazul.

	Secțiunea a  4-a - Activități de informare publică și consultare privind elaborarea și implementarea actului administrativ:

	Având în vedere caracterul normativ al proiectului de hotărâre, acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza eventualelor observații și propuneri formulate de persoanele sau organizațiile interesate.



	Secțiunea a 5-a - Efectele actului administrativ asupra actelor administrative în vigoare și măsuri de implementare: 

	După adoptarea hotărârii în cauză, aceasta va fi comunicată în termenul prevăzut de lege Direcţiei Juridice, operatorului de transport rutier ASOCIEREA: FELDIBERC TRANS S.R.L., AUTO TRUST CORPORATION S.R.L, MAREXVAL TRANS S.R.L și LIVIO DARIO S.R.L, declarat câștigător în cadrul Procedurii de atribuire a Contractelor de delegarea a serviciului de transport public județean de persoane la nivelul județului Cluj, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi postare pe pagina de internet www.cjcluj.ro

	Secțiunea a 6-a - Anexe la referatul de aprobare:

	Nu e cazul.






INIȚIATOR, 
PREȘEDINTE
Alin Tișe












P R O I E C T   DE   H O T Ă R Â R E

[bookmark: _Hlk134787759]privind  aprobarea tarifelor de călătorie pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj, valabil până la 31.12.2028


Consiliul Judeţean Cluj întrunit în şedinţă ordinară/extraordinară;
[bookmark: _Hlk57361537]Având în vedere Proiectul de hotărâre înregistrat cu nr. .... din .....  privind  aprobarea tarifelor de călătorie pentru traseele aferente Grupelor 19, 37, 54, 63 și 64  din Programul de transport public județean de persoane prin curse regulate în Județul Cluj, valabil până la 31.12.2028, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 35186 din 12.10.2026; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 35188 din 12.10.2026 şi Avizul cu nr........... din ............ adoptat de Comisia de specialitate nr. …....…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu  modificările și completările ulterioare; 
Ţinând cont de Procedura de atribuire pe loturi a contractului de achiziţie sectorială având ca obiect: Delegarea serviciului de transport public județean de persoane la nivelul județului Cluj, derulată în conformitate cu dispoziţiile Legii privind achizițiile sectoriale nr. 99/2016, cu modificările şi completările ulterioare;
[bookmark: _Hlk53670636][bookmark: _Hlk508022111]Luând în considerare prevederile:
· art. 123 – 140, ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
[bookmark: _Hlk13557324]	În conformitate cu prevederile: 
· art. 1 alin. (4) lit. h) și art. 17 alin. (1) lit. m) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;
· art. 8 alin. 3  lit. k) din Legea serviciilor comunitare de utilități publice nr. 51/2006, cu modificările şi completările ulterioare;
· [bookmark: _Hlk57898019]art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· [bookmark: _Hlk134530186]art. 27^1 și 27^2 din Ordinul A.N.R.S.C. nr.  272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;


hotărăşte:
[bookmark: _Hlk134697746]
[bookmark: _Hlk134625519]Art. 1. Se aprobă tarifele de călătorie pentru Serviciul public de transport județean, pe traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj, valabil până la 31.12.2028, cuprinse în anexa care face parte integrantă din prezenta hotărâre.

Art. 2. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Juridică – Compartiment Autoritatea Judeţeană de Transport. 

Art. 3. Prezenta hotărâre se comunică Direcției Juridice, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

        
           Contrasemnează:
                 PREŞEDINTE,		                         SECRETAR GENERAL AL JUDEŢULUI,
   	
                     Alin Tișe                                                                               Simona Gaci

















Nr. …...... din …………...
Prezenta hotărâre a fost adoptată cu ...... voturi “pentru” ...… voturi “împotrivă”, ….... ”abţineri” şi ….... membri ai Consiliului județean nu au votat, fiind astfel respectate prevederile legale privind majoritatea de voturi necesară.   


INIȚIATOR, 
PREȘEDINTE
Alin Tișe




Nr. 35188/12.10.2026



RAPORT DE SPECIALITATE 

	Titlul proiectului de hotărâre
	Proiect de hotărâre privind  aprobarea tarifelor de călătorie pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj, valabil până la 31.12.2028

	Compartiment de resort:
	Compartiment Autoritatea Județeană de Transport

	Secțiunea 1 - Documentare și analiză: 

	În vederea garantării unor servicii sigure și eficiente, promovării concurenței între operatorii de transport, precum și garantării accesului egal și nediscriminatoriu al operatorilor de transport pe piața serviciului public de transport, a fost adoptat Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare, denumit în continuare Regulament.
În domeniul transportului, principalele obiective ale politicii europene sunt: garantarea unor servicii de transport de călători sigure, eficiente şi de o înaltă calitate prin intermediul concurenţei reglementate, garantând în acelaşi timp transparenţa şi buna funcţionare a serviciilor publice de transport de călători, luând în considerare factorii sociali, de mediu şi de dezvoltare regională.
Potrivit Regulamentului, pentru a organiza serviciile publice de transport  călători în modul care răspunde cel mai bine nevoilor publicului, toate autorităţile competente trebuie să aibă posibilitatea de a-şi alege în mod liber operatorii de servicii publice.

	[bookmark: _Hlk48726064]Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 

	Potrivit prevederilor art. 1 alin. (4) lit. h) din Legea serviciilor publice de transport persoane în unitățile administrativ-teritoriale nr. 92/2007, cu modificările și completările, ”(4)Serviciul public de transport local şi judeţean de persoane se organizează de către autorităţile administraţiei publice locale, pe raza unităţilor administrativ-teritoriale, cu respectarea următoarelor principii (….) h) asigurarea executării unui serviciu public de transport public suportabil în ceea ce priveşte tariful de transport;”
Modalitatea de calcul și determinarea nivelului tarifului de călătorie este stabilită la art. 27^2 din Normele-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, aprobate prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 272/2007, cu modificările și completările ulterioare.
Nivelul tarifului mediu pe călătorie este cel ofertat şi fundamentat de către fiecare operator de transport desemnat câștigător în cadrul Procedurii de licitație competitivă, determinat în conformitate cu prevederile Ordinului Preşedintelui A.N.R.S.C nr. 272/2007 și anume:

-pe traseul T038: 0,42 lei/loc/km (fără TVA), respectiv 0,51 lei/km/loc (cu TVA)
-pe traseul T085: 0,23 lei/loc/km (fără TVA), respectiv 0,28 lei/km/loc (cu TVA)
-pe traseul T122: 0,42 lei/loc/km (fără TVA), respectiv 0,51 lei/km/loc (cu TVA)
-pe traseul T147: 0,43 lei/loc/km (fără TVA), respectiv 0,52 lei/km/loc (cu TVA)
-pe traseul T148: 0,43 lei/loc/km (fără TVA), respectiv 0,52 lei/km/loc (cu TVA)
În conformitate cu prevederile art. 27^2 din actul normativ menţionat, 
” (1)  Nivelul tarifelor de călătorie se determină după cum urmează:
(...) b)consiliile judeţene stabilesc tranşe de distanţe/zone kilometrice egale şi în număr par, cu o abatere de ± 2 km, pe toată lungimea traseului/grupa de trasee. (..)
c) consiliile judeţene stabilesc coeficienţii α, de ajustare pozitivă şi negativă, a tarifului mediu pe km/loc Tm (km/loc) pe tranşe de distanţe/zone kilometrice, în funcţie de gradul de încărcare cu călători a autobuzului care, de regulă, este mai mare în primii 10-15 km şi de consumul urban şi extraurban de combustibil. De exemplu, pe un traseu de 60/km se pot stabili doi coeficienţi de ajustare α_1 = 1,2 şi α_2 = 0,8, patru coeficienţi de ajustare α_1 = 1,2, α_2 = 1,1, α_3 = 0,9 şi α_4 = 0,8 etc. Coeficienţii de ajustare din exemplul precedent sunt stabiliţi convenţional prin luarea în considerare a unor costuri de exploatare cu 20% mai mari în zona urbană. Consiliile judeţene pot stabili şi alte valori ale coeficienţilor de ajustare, în funcţie de condiţiile concrete din trafic, precum deplasarea autobuzului în rampă;
d) consiliile judeţene stabilesc tarifele medii pe loc/km Tm (km/loc), pe parcursul dus al autobuzului, corespunzătoare fiecărei tranşe de distanţă/zone kilometrice. (...)
e) consiliile judeţene stabilesc tarifele de călătorie Tc, pe parcursul dus al autobuzului, corespunzătoare distanţelor dintre staţiile publice de îmbarcare-debarcare a călătorilor. (...)  
(2)  Tarifele de călătorie pentru parcursul întors al autobuzului se stabilesc de către consiliile judeţene în mod similar tarifelor de călătorie pentru parcursul dus al autobuzului, potrivit prevederilor alin. (1) lit. c)-e).”
Raportat la dispozițiile legale menționate anterior, tarifele de călătorie pentru traseele aferente Grupelor 19, 37, 54, 63 și 64 din Programul de transport public județean au fost stabilite după cum urmează: 
· Fiecare traseu a fost împărțit în zone kilometrice egale şi în număr par, cu o abatere de ± 2 km, pe toată lungimea traseului, potrivit prevederilor art. 27^2 alin. (1) lit. b) din Ordinul A.N.R.S.C. nr.  272/2007, cu modificările și completările ulterioare;
· [bookmark: _Hlk135647903]Pentru fiecare zona kilometrică a fost stabilit un coeficient α ( între 0,8 și 1,2) de ajustare pozitivă şi negativă a tarifului mediu, stabilit convenţional, potrivit prevederilor art. 27^2 alin. (1) lit. c) din Ordinul A.N.R.S.C. nr.  272/2007, cu modificările și completările ulterioare, prin luarea în considerare a unor costuri de exploatare cu 20% mai mari în zona urbană și în funcție de condițiile concrete din trafic;
· Au fost stabilite tarifele medii pe loc/km Tm (km/loc), pe parcursul dus al autobuzului, corespunzătoare fiecărei tranşe de distanţă/zone kilometrice, prin înmulțirea tarifului mediu ofertat cu TVA(lei/loc/km), cu coeficientul alfa pentru fiecare tranșă de distanță, potrivit prevederilor art. 27^2 alin. (1) lit. d) din Ordinul A.N.R.S.C. nr.  272/2007 cu modificările și completările ulterioare;
· Au fost stabilite tarifele de călătorie Tc, pe parcursul dus al autobuzului, corespunzătoare distanţelor dintre staţiile publice de îmbarcare-debarcare a călătorilor, prin înmulțirea tarifului mediu pe loc/km Tm (km/loc), calculat după aplicarea coeficientului de ajustare alfa, cu numărul de km dintre stații, potrivit prevederilor art. 27^2 alin. (1) lit. e) din Ordinul A.N.R.S.C. nr.  272/2007, cu modificările și completările ulterioare;
· Tarifele de călătorie pentru parcursul întors al autobuzului au fost stabilite în mod similar tarifelor de călătorie pentru parcursul dus al autobuzului.
Operatorul de transport va asigura afişarea în interiorul autovehiculului a tarifului de transport, pe zone kilometrice, conform distanţelor corespunzătoare staţiilor prevăzute în graficul de circulaţie aferent licenţei de traseu, în conformitate cu prevederile punctului 14.9 - Informarea publicului, din Contractul de delegare a gestiunii serviciului public de transport persoane în aria teritorială de competenţă a Județului Cluj

	[bookmark: _Hlk48727950]Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): 


	Prin adoptarea hotărârii în cauză, se aprobă tarifele de călătorie rezultate în urma derulării Procedurii de licitație competitivă pentru traseele aferente Grupelor 19, 37, 54, 63 și 64 din Programul de transport public județean de persoane prin curse regulate în Județul Cluj.

	Secțiunea a 4-a - Concluzii/propuneri: 

	În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a”



	
	Prenume și nume
	Data
	Semnătura

	Avizat: Director executiv
	Ștefan Iliescu
	
	

	Elaborat: consilier 
	Mirela Piciu
	
	

















	CIRCUIT PROIECT DE HOTĂRÂRE 

	1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate

	Compartimentele de resort nominalizate
(Direcția/serviciul)
	Datele de întocmire și depunere a rapoartelor de  specialitate
	Semnătura persoanelor competente pentru nominalizare/
stabilire date de întocmire
	Raport întocmit/
Refuz întocmire raport/
semnătură

	[bookmark: _Hlk147324627]Direcția Juridică/ Serviciul Administrare Patrimoniu
	12.10.2026
	
	Raport întocmit

	
	
	
	

	

	2. Transmitere proiect pentru acordarea avizului de legalitate de către consilierul juridic din cadrul Direcției Juridice

	Numele și prenumele consilierului juridic

	Semnătura persoanei competente pentru nominalizare
	Aviz acordat/
Refuz aviz/
 semnătură

	Ilinca Cristina
	
	Avizat

